smcproject/ml-wiki-sentences huggingface dataset:
മെഡിക്കൽ സയൻസസ് ഓൾ ഇന്ത്യ ഇൻസ്റ്റിറ്റ്യൂട്ട്, കല്യാണി (എയിംസ് കല്യാണി; ഐ എ എസ് റ്റി : Akhil Bhāratiya Āyurvignan Sangsthān Kalyani) ഒരു സർക്കാർ മെഡിക്കൽ കോളേജാണ് .
പശ്ചിമ ബംഗാളിലെ സഗുണയിലെ കല്യാണിയിൽ എൻഎച്ച് 34 കണക്റ്ററിലായാണ് ഇത് സ്ഥിതിചെയ്യുന്നത്.
2014 ൽ പ്രഖ്യാപിക്കുകയും 2015 ൽ അംഗീകാരം നൽകുകയും ചെയ്ത ഈ എയ്സിന്റെ നിർമ്മാണം 2016 ലാണ്  ആരംഭിച്ചത്.
2019 ൽ പ്രവർത്തനം ആരംഭിക്കുകയും ചെയ്തു.
ആ വർഷം തന്നെ ആരംഭിച്ച ആറ് എയിംസുകളിൽ ഒന്നാണിത്.
രാജ്യത്തെ ഏറ്റവും മികച്ച മെഡിക്കൽ സ്കൂളുകളിൽ ഒന്നാണിത്.
എയിംസിന്റെ വിവിധ റാങ്കിംഗുകൾ അനുസരിച്ച്, എയിംസ്-ദില്ലി, എയിംസ്-ഭുവനേശ്വർ എന്നിവയ്ക്ക് തൊട്ടുപിന്നാലെയാണ് ഇതിന്റെ സ്ഥാനം.
2021 ലെ കണക്കുപ്രകാരം ആശുപത്രിയുടെ ബജറ്റ് ₹ 721 കോടി രൂപ ആണ്.
₹ 721 കോടി (US$84 million) .
കാമ്പസുകൾ Main Building of AIIMS, Kalyani
എയിംസ് കല്യാണിയുടെ 180 ഏക്കർ (0.73 കി.m 2 ) വിസ്തൃതിയിലുള്ള സ്ഥിര കാമ്പസ് നിർമ്മാണത്തിലാണ്.
2020 ഒക്ടോബറിൽ ഇത് പൂർത്തിയാകുമെന്നാണ് പ്രതീക്ഷിക്കുന്നത്.
കാമ്പസിലെ ഹോസ്റ്റലിൽത്തന്നെ താമസിച്ചിരുന്ന ആദ്യ ബാച്ചിലെ വിദ്യാർത്ഥികൾക്ക് താൽക്കാലികമായി ക്ലാസുകൾ എടുത്തത് കല്യാണിയിലെ കോളേജ് ഓഫ് മെഡിസിൻ ജെ‌എൻ‌എം ഹോസ്പിറ്റൽ കാമ്പസിലാണ്.
ഡോ. റിതേഷ് സിംഗ് ആണ് ഹോസ്റ്റൽ സൂപ്രണ്ട്.
സ്ഥിരമായ കാമ്പസിലെ ഔട്ട്‌പേഷ്യന്റ് ഡിപ്പാർട്ട്മെന്റ് (ഒപിഡി) 2021 ജനുവരി 27 മുതലാണ് ആരംഭിച്ചത്.
പുറംകണ്ണികൾ All India Institute of Medical Sciences, Kalyani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബോബി-സഞ്ജയ് ഇംഗ്ലീഷ് വിലാസം https://ml.wikipedia.org/wiki/Bobby-Sanjay
മലയാളചലച്ചിത്ര രംഗത്തെ തിരക്കഥാകൃത്തുക്കളാണ് ജ്യേഷ്ഠാനുജന്മാരായ ബോബിയും സഞ്ജയും .
2011-ലെ മികച്ച തിരക്കഥാകൃത്തിനുള്ള കേരളസംസ്ഥാന പുരസ്കാരം ഇവർക്കു ലഭിച്ചു .
ചലച്ചിത്രനടനും നിർമ്മാതാവുമായ പ്രേം പ്രകാശിന്റെ മക്കളാണ് ഇവർ.
സിബി മലയിൽ സംവിധാനം ചെയ്ത എന്റെ വീട് അപ്പൂന്റേം എന്ന ചിത്രത്തിലൂടെയാണ് അവർ ചലച്ചിത്രരംഗത്തേക്ക് കടന്നുവരുന്നത്.
റോഷൻ ആൻഡ്രൂസ് സംവിധാനം ചെയ്ത നോട്ട്ബുക്ക് ആയിരുന്നു അവർ തിരക്കഥയെഴുതിയ രണ്ടാമത്തെ ചിത്രം.
മൂന്നാമത്തെ ചിത്രമായ 2011-ൽ പുറത്തിറങ്ങിയ ട്രാഫിക് വളരെയധികം ജനശ്രദ്ധ നേടി.
വ്യത്യസ്തമായ ശൈലിയിലുള്ളതായിരുന്നു ഈ ചിത്രത്തിന്റെ തിരക്കഥ.
ചലച്ചിത്രങ്ങൾ എന്റെ വീട് അപ്പൂന്റേം (2003) അവിചാരിതം (2005) ടീവി സീരിയൽ ഏഷ്യാനെറ്റ്‌ നോട്ട്ബുക്ക് (2006) ട്രാഫിക് (2011) കാസനോവ (2012) അയാളും ഞാനും തമ്മിൽ (2012) മുംബൈ പോലീസ് (2013) ഹൌ ഓൾഡ് ആർ യൂ ?
(2014) കായംകുളം കൊച്ചുണ്ണി പുരസ്കാരങ്ങൾ മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം - 2011 അവലംബം
ഊർമ്മിള ഇംഗ്ലീഷ് വിലാസം https://ml.wikipedia.org/wiki/Urmila_(Ramayana)
ഭാരതീയ ഇതിഹാസമായ രാമായണത്തിൽ മിഥിലരാജാവായ ജനകന്റെ പുത്രിയാണ് ഊർമ്മിള .
രാമായണത്തിലെ നായികയായ സീത , ഊർമ്മിളയുടെ സഹോദരിയാണ്.
ശ്രീരാമന്റെ സഹോദരനായ ലക്ഷ്മണൻ സീതാസ്വയംവര സമയത്തുതന്നെ ഊർമ്മിളയെ വിവാഹം കഴിച്ചു.
ഇവർക്ക് അംഗദൻ , ധർമ്മകേതു എന്നീ പുത്രന്മാരുണ്ട്.
നല്ല ജ്ഞാനിയും ചിത്രകാരിയുമായിരുന്നു ഊർമ്മിള.
രാമായണത്തിലെ സാന്നിദ്ധ്യം
ഊർമ്മിളയുടെ രാമായണത്തിലെ സാന്നിദ്ധ്യത്തെക്കുറിച്ച് രണ്ട് പക്ഷമാണുള്ളത്.
ശ്രീരാമനോടൊപ്പം ലക്ഷ്മണനും പതിനാല് വർഷം വനവാസത്തിനുപോകാൻ തീരുമാനിച്ചപ്പോൾ ഊർമ്മിള തളർന്നുവീഴുകയും ബോധരഹിരതയാകുകുയം ചെയ്തു എന്നാണ് ഒന്നാമത്തെ പക്ഷം.
വനവാസത്തിനുശേഷം ലക്ഷ്മണൻ തിരിച്ചുവന്നതിനുശേഷമാണത്രെ ഇവർ ബോധം വീണ്ടെടുത്തത്.
പതിനാല് വർഷവും ഉറക്കമുപേക്ഷിച്ച് ശ്രീരാമനെയും സീതയെയയും സേവിച്ച ലക്ഷ്മണന്റെ തളർച്ചയെല്ലാം ഊർമ്മിള തന്നിലേക്കാവാഹിച്ചു എന്നാണ് ഇതിലെ വ്യംഗ്യം.
വനവാസത്തിനുപോകാൻ തീരുമാനിച്ചപ്പോൾ താനും കൂടെവരുന്നുവെന്ന് ഊർമ്മിള പറഞ്ഞപ്പോൾ ലക്ഷ്മണൻ അവരെ നിരുത്സാഹപ്പെടുത്തുകയും തന്റെയും ജ്യേഷ്ഠന്റെയും അഭാവത്തിൽ തങ്ങളുടെ മാതാപിതാക്കളെ പരിചരിക്കണമെന്ന് ഊർമ്മിളയോട് ആവശ്യപ്പെടുകയും ചെയ്തുവെന്നാണ് രണ്ടാമത്തെ പക്ഷം.
ഭർത്താവ് മടങ്ങിവരുന്നതുവരെ അവർ ഈ ഉത്തരവ് അക്ഷരംപ്രതി അനുസരിക്കുകയും ചെയ്തു.
ആമത്താളി ഇംഗ്ലീഷ് വിലാസം https://ml.wikipedia.org/wiki/Trema_orientalis
കേരളത്തിൽ പശ്ചിമഘട്ടത്തിലെ മലപ്രദേശങ്ങളിൽ കാണപ്പെടുന്ന ഒരിനം ഇടത്തരം നിത്യഹരിത വൃക്ഷമാണ് ആമത്താളി (ശാസ്ത്രീയനാമം: Trema orientalis ).
ആമത്താളി വൃക്ഷം ഇന്ത്യയടക്കം , ഏഷ്യൻ രാജ്യങ്ങളിലും ആഫ്രിക്ക , ഓസ്ട്രേലിയ എന്നീ ഭൂഖണ്ഡങ്ങളിലും ഇവ കാണപ്പെടുന്നു .
നനവാർന്ന നിത്യഹരിതവനങ്ങളിലും ഈർപ്പമുള്ള മഴക്കാടുകളിലും കണ്ടു വരുന്നു.
പൊട്ടാമ, അമരാത്തി, പൊട്ടാമരം എന്ന പേരുകളിലും അറിയപ്പെടുന്നു.
വളരെ പെട്ടെന്നു വളരുന്ന വൃക്ഷമാണ് അധികം ദീർഘായുസ്സില്ലാത്ത ആമത്താളി .
വനങ്ങളിൽ ഇവ 18 മീറ്റർ വരെ ഉയരത്തിൽ വളരറുണ്ട് .
2 വർഷം കൊണ്ട് ഇവ 11 മീറ്റർ വരെ ഉയരം വയ്ക്കുന്നു .
വരൾച്ചയും അതിശൈത്യവും താങ്ങാൻ ഇവയ്ക്ക് ശേഷിയുണ്ട്.
അനുപർണ്ണങ്ങളുള്ള ഇലകൾ ഏകാന്തരമായാണ് വിന്യസിച്ചിരിക്കുന്നത്.
ഏകദേശം 11 സെന്റീമീറ്റർ നീളവും 5 സെന്റീമീറ്റർ വീതിയുമുള്ള ഇലകൾ രണ്ടു നിരകളിലായാണ് കാണപ്പെടുന്നത് .
ഇലയുടെ സിരകൾ വ്യക്തമായി കാണുന്നു.
ജനുവരി മുതലാണ് പൂക്കാലം ആരംഭിക്കുന്നത്.
ചെറിയ പൂക്കൾ വെള്ള നിറത്തിൽ കാണപ്പെടുന്നു.
വേനൽക്കാലത്തോടെ ഫലങ്ങൾ മൂപ്പെത്തുന്നു.
മൂത്ത കായ്ക്ക് കറുപ്പുനിറമാണുള്ളത്.
കാറ്റുവഴിയും ജലത്തിലൂടെയും വിത്തുവിതരണം നടക്കുന്നു.
തടിക്ക് ഈടും ബലവും കുറവായതിനാൽ തീപ്പെട്ടി, കളിപ്പാട്ട നിർമ്മാണ്ണങ്ങൾക്ക് ഉപയോഗിക്കുന്നു.
ചിത്രശാല മലപ്പുറം ജില്ലയിലെ പൊന്നാനി കർമ റോഡ് ഇൽ ഭാരതപ്പുഴയുടെ ഓരത്ത് വളരുന്ന ആമത്താളി.
അവലംബം ഗ്രന്ഥസൂചിക Pooley, E. (1993).
The Complete Field Guide to Trees of Natal, Zululand and Transkei .
ISBN 0 620 17697 0 .
പുറത്തേക്കുള്ള കണ്ണികൾ Information on T. orientalis Archived 2014-11-29 at the Wayback Machine Photos in Hawaii http://www.biotik.org/india/species/t/tremorie/tremorie_en.html Archived 2010-07-25 at the Wayback Machine കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Trema orientalis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Trema orientalis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശൈവമതം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇംഗ്ലീഷ് വിലാസം https://ml.wikipedia.org/wiki/Shaivism The "Pashupati" seal from the Indus Valley Civilisation .
ലോകത്തിലെ ഏറ്റവും പുരാതനമായ മതങ്ങളിൽ ഒന്നാണ് ശൈവ മതം.
ഇന്ത്യയിൽ ഉടലെടുത്ത  ശൈവാരാധനയ്ക്ക് ആയിരക്കണക്കിന് വർഷങ്ങളുടെ ചരിത്രമുണ്ട്.
പ്രാചീന ഭാരതീയ നാഗരികതയുടെ, വിശിഷ്യാ ദ്രാവിഡരുടെ, സംഭാവനയാണ്‌ "ശൈവമതം".
ഇന്നും സജീവമായ പ്രാചീനമായ ഏക മതമാണ് ഇതെന്ന് കരുതപ്പെടുന്നു.
ഇത് പുരാതന പിതൃ ദൈവത്തിന്റെ ആരാധന തന്നെയാണ്.
പരബ്രഹ്മം , ആത്മാവ്‌ , പരമാത്മാവ്, ദൈവം , പരമേശ്വരൻ, മഹേശ്വരൻ, സർവ്വശക്തൻ‌ എന്നീ വാക്കുകളുടെ അർത്ഥം വരുന്ന "ശിവം" എന്ന വാക്ക്‌ പ്രപഞ്ച അവബോധത്തിന്റെ സ്ഥാനത്ത് ശൈവമതത്തിൽ ഉപയോഗിക്കുന്നു.
ജീവൻ, പ്രപഞ്ച നിയമങ്ങൾ ഇവയ്ക്കുള്ള പൊതുനാമമാണ് ശിവൻ എന്ന് ഉപനിഷത്തുകളിൽ നിന്ന് മനസ്സിലാക്കാം(സ ജീവ കേവല ശിവ).
സൃഷ്ടി, സ്ഥിതി, ലയം, തിരോധാനം, അനുഗ്രഹം എന്നിവ ഏകനും അർദ്ധനാരീശ്വരനുമായ ശിവന്റെ പഞ്ചകൃത്യങ്ങളാണ്.
ഈ കർമ്മങ്ങളുടെ അടിസ്ഥാനത്തിൽ ബ്രഹ്‌മാവ്‌ , വിഷ്ണു , രുദ്രൻ, ഈശ്വരൻ , സദാശിവൻ തുടങ്ങിയ അഞ്ച് ഭാവങ്ങളുള്ളതായി, പഞ്ചശിരസ്സായി ശിവനെ ശൈവർ സങ്കല്പിക്കുന്നു.
സ്ത്രീപുരുഷ തുല്യത അഥവാ ലിംഗ സമത്വം അംഗീകരിക്കുന്ന ഒരു വിശ്വാസധാര കൂടിയാണ് ശൈവം.
ശിവന്റെ തുല്യ ശക്തിയായി ജഗദീശ്വരിയും ആദിപരാശക്തിയും പ്രകൃതിയുമായ പാർവതി എന്ന ഭഗവതിയെ സങ്കൽപ്പിച്ചിരിക്കുന്നു.
ആകാശം , വായു , അഗ്നി , ജലം , ഭൂമി എന്നീ പഞ്ചഭൂതങ്ങളിലും സൂര്യൻ , ചന്ദ്രൻ എന്നിവയിലും മനുഷ്യശരീരത്തിലും ശിവം (ദൈവം) സ്ഥിതി ചെയ്യുന്നു.
ശൈവസിദ്ധാന്തമനുസ്സരിച്ചു 96 തത്ത്വങ്ങൾ ഉണ്ട്‌.
കൂടാതെ ഭസ്മലേപനം, തപോവേഷം, യോഗ്യമല്ലാത്ത വേഷങ്ങൾ, തപോനിന്ദ കൊണ്ടൂണ്ടാകുന്ന ദോഷങ്ങൾ, മുദ്രകൾ, തീർഥം, ദുരാചാരം, ഭിന്നമതദ്വേഷം കൊണ്ടുള്ള ദോഷം തുടങ്ങിയ വിഷയങ്ങളും ശൈവസിദ്ധാന്തത്തിലുണ്ട്‌.
ശാക്തേയമതവുമായി വളരെ അടുത്ത ബന്ധമുള്ള ഒന്നാണിത്.
ഗൃഹസ്ഥാശ്രമിയായ ഒരാൾക്കു സ്വന്തം വീടു വിട്ടു പോകാതെ സ്വകർമ്മം ധർമ്മാനുസരണം ചെയ്തു കൊണ്ട്‌ തൽസ്ഥാനത്തിരുന്നു അനുഷ്ടിക്കുന്നതിന്‌ ശിവരാജയോഗം എങ്ങനെ പരിശീലിക്കാമെന്ന്‌ തൈക്കാട്‌ അയ്യാസ്വാമികൾ ശിഷ്യരെ പഠിപ്പിച്ചു.
കേരള ഹൈന്ദവ നവോത്ഥാന നായകർ പൊതുവെ ശിവഭക്തരായിരുന്നു.
ഇന്ന് ഏറെ ബ്രാഹ്മണീകരിക്കപ്പെട്ട ഒരു വിശ്വാസം കൂടിയാണ് ശൈവം.
രുദ്രാക്ഷം (താൻ സദാ ശിവന്റെ സന്നിധിയിൽ എന്ന ബോധം), ഭസ്മം(എല്ലാം നശ്വരമെന്ന ബോധം), പഞ്ചാക്ഷരി (നമ ശിവായ, എന്റേത് അല്ല എല്ലാം ശിവന്റേത് എന്നർത്ഥം) ഇവ മൂന്നും ശൈവർ ധരിക്കേണ്ടതുണ്ട്.
ഈ ധാരണയുടെ പ്രതീകമായിട്ടാണ് ശൈവരുടെ രുദ്രാക്ഷ, ഭസ്മ ധാരണവും പഞ്ചാക്ഷരി ജപവും.
മുകളിൽ വൃത്താകൃതിയിൽ, നടുവിൽ അഷ്ടഭുജമായി താഴെ ചതുരത്തിലുള്ള സ്തൂപം ആണ് അരൂപിയായ ശിവനെ ആരാധിക്കുന്നതിന് ഉപയോഗിച്ച് വരുന്ന ശിവലിംഗം.
ഇതിൽ മുകൾ ഭാഗം മാത്രമാണ് പുറത്ത് കാണാൻ കഴിയുന്നത്.
ശിവനുള്ള അർച്ചനാ ശില മാത്രമാണ്, അല്ലാതെ വിഗ്രഹം അല്ല ശിവലിംഗം എന്നാണ് ശൈവ വിശ്വാസം (സംസ്കൃത ഭാഷയിൽ അടയാളം എന്നാണ് ലിംഗം എന്ന വാക്കിന്റെ അർത്ഥം).
കൈലാസ പർവതത്തെ വിശിഷ്ടമായ ശിവലിംഗം ആയി കണക്കാക്കുന്നു.
മധ്യ കാലത്ത് എഴുതപ്പെട്ട പുരാണ സാഹിത്യത്തിൽ നിരവധി ആലങ്കാരിക കഥകൾ ശിവന്റെ പേരിൽ എഴുതപ്പെട്ട് കാണുന്നു.
ചില ശൈവ വിരുദ്ധ പുരാണങ്ങളിൽ ശിവനെ മനുഷ്യനായി ചിത്രീകരിച്ച് വികലമായ കഥകൾ ഉണ്ട്.
ഇവ ആ കാലഘട്ടത്തിലെ മതകലാപങ്ങളുടെ സംഭാവനയാണ്‌.
ഇത്തരം കഥകൾ മാറ്റി നിർത്തിയാൽ യോഗ, പ്രാണായാമം, ധ്യാനം, നൃത്തം, ശില്പം മുതലായ നിരവധി മേഖലകളിൽ തനതായ സംഭാവന ശൈവർ നല്കിയിട്ടുണ്ട്.
ശൈവമത ശാഖകൾ
ശൈവമതത്തിൽ ദ്വൈതവാദം, അദ്വൈത വാദം എന്നിവയെ അടിസ്ഥാനമാക്കിയ രണ്ട് വിഭാഗങ്ങൾ ഉണ്ട്.
ജ്ഞാനയോഗത്തിന് പ്രാധാന്യം നല്കുന്ന അദ്വൈത വാദികൾ ശ്രീ ശങ്കരനെ പിന്തുടരുമ്പോൾ ഭക്തി യോഗത്തിന് പ്രാധാന്യം നല്കുന്ന ദ്വൈതികൾ ശൈവസിദ്ധന്മാരെ പിന്തുടരുന്നു.
ദ്വൈതികളും ഭക്തിയോഗ വിശ്വാസികളുമായ ശൈവർ മധ്യ കാലഘട്ടത്തിൽ മൂന്നു പ്രധാന ശാഖകളായി രൂപം പ്രാപിച്ചതായി കാണാം.
ഉത്തര ഭാരതത്തിൽ പ്രചരിച്ച കാശ്മീർ ശൈവം , ദക്ഷിണ ഭാരതത്തിൽ പ്രധാനമായും കർണ്ണാടകയിൽ പ്രചരിച്ച വീരശൈവ ധർമ്മം , തമിഴ്നാട്ടിൽ വികസിതമായ ശൈവ സിദ്ധാന്തം എന്നിവയാണവ.
ഈ ശാഖകളിൽ എല്ലാം  അടിസ്ഥാനപരമായി ഒരേ തത്ത്വങ്ങളും ഒരേ ആരാധനകളുമാണ് പ്രചരിച്ചിരുന്നതെങ്കിലും  ആചാരക്രമങ്ങളിൽ കാലദേശങ്ങൾക്കനുസൃതമായി ചില വ്യത്യാസങ്ങൾ നിലവിൽ വന്നു.
ശിവൻ വ്രാത്യൻ അഥവാ വർണാശ്രമ ധർമം ഇല്ലാത്തവൻ എന്ന് വിശ്വസിക്കുന്ന ശൈവ മതം ജാതി,ലിംഗ ഭേദത്തിന് എതിരാണ്.
പിൽക്കാലത്ത് ബ്രാഹ്മണ സ്വാധീനം വന്നപ്പോഴും ഈ അടിസ്ഥാനത്തെ അട്ടിമറിക്കാൻ പൂർണമായി സാധിച്ചില്ല.
ചണ്ഢാള ശിവൻ ശങ്കരാചാര്യരുടെ ജാതി ബോധത്തെ പരിഹസിച്ച കഥ പ്രസിദ്ധമാണല്ലോ.
ശിവൻ സ്ത്രീയോ പുരുഷനോ അല്ല എന്ന അർദ്ധ നാരീശ്വര സങ്കല്പം ഉള്ള ശൈവർ ലിംഗ മേൽകോയ്മയ്ക്കെതിരാണ്.
ട്രാൻസ്ജെൻഡറുകൾ ശൈവ മതത്തിൽ എന്നും സമത്വം ഉള്ളവരായിരുന്നു.
മധ്യ കാലത്ത് ബസവാചാര്യർ ഈ പുരോഗമനാശയങ്ങൾ വീണ്ടും ശക്തമായി പ്രചരിപ്പിച്ചു.
അൻപേ ശിവം(സ്നേഹം ആണ് ഈശ്വരൻ)എന്നത് ശൈവ മതത്തിന്റെ ഒരു ആപ്തവാക്യം ആണ്.
ഇതും കാണുക ശൈവമതവുമായി ബന്ധപ്പെട്ട വിഷയങ്ങൾ
സന്ധ്യാവന്ദനം This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
ഈ താളിലെ നിർദ്ദിഷ്ട പ്രശ്നം: ശൈലി .
ഹൈന്ദവ ധർമ്മത്തിലെ ബ്രാഹ്മണർ അനുഷ്ഠിച്ചുപോന്ന ഒരു ഈശ്വരാരാധനാവിധിയാണ് സന്ധ്യാവന്ദനം .
സന്ധ്യാ സമയത്താണ് ഇത് അനുഷ്ഠിക്കുന്നത് .
ജപം , ആചമനം , തർപ്പണം എന്നിവ ഓരോന്നായോ ഒരുമിച്ചായോ ചെയ്തു ഇത് പൂർത്തീകരിക്കുന്നു .
വ്യത്യസ്ത സ്ഥലങ്ങളിലും ഗോത്രങ്ങളിലുമായി അസംഖ്യം രീതികളിൽ ഇത് ചെയ്യുന്നുണ്ട് .
പ്രഭാതസന്ധ്യ , പ്രദോഷ സന്ധ്യ ഇങ്ങനെ രണ്ടു സന്ധ്യകളിലായി ചെയ്യുന്നതാണ് സാമാന്യ രീതി .
എന്നാൽ വാസിഷ്ഠം , വിഷ്ണു ഗോത്രങ്ങളിലും ഗണായന മതങ്ങളിലും ചില അവാന്തര ഗോത്രങ്ങളിലും ത്രിസന്ധ്യകളിലും ഇത് ചെയ്യുന്ന രീതിയുണ്ട് .
ഉച്ചയ്ക്കുള്ള അഭിജിത്ത് മുഹൂർത്തത്തിലെ മധ്യഭാഗത്തുള്ള രണ്ടു വിനാഴികകളെ മദ്ധ്യാഹ്ന സന്ധ്യ എന്ന് കണക്കാക്കുന്നു .
അതും കൂടി ചേർത്താണ് ത്രിസന്ധ്യയായി ഉപാസിക്കുന്നത് .
ഈ മൂന്നു സന്ധ്യകളിലും വിധിപ്രകാരം ജപം ആചമനം തർപ്പണം എന്നിവ നടത്താറുണ്ട് .
ത്രിസന്ധ്യകൾ
പ്രഭാതത്തിൽ സൂര്യൻ ഉദിക്കുന്നതിനു ഏകദേശം അഞ്ചു നാഴിക മുൻപുള്ള സമയത്തു ബ്രാഹ്മം എന്ന ഒരു മുഹൂർത്തമുണ്ട് .
ആ സമയം മുതൽ സൂര്യൻ ഉദിക്കുന്നതും ഉദയശേഷവുമുള്ള ഒരു നാഴികയും ചേർന്ന ആറു നാഴികയാണ് പ്രഭാത സന്ധ്യ .
ഉച്ചയ്ക്ക് സൂര്യൻ തലയ്ക്കു മുകളിൽ വരുന്ന സമയമാണ് അഭിജിത്ത് മുഹൂർത്തം .
ഈ സമയത്തെ വൈഷ്ണവ മുഹൂർത്തം എന്ന് പറയുന്നു .
ഈ വൈഷ്ണവ മുഹൂർത്തത്തിലെ കൃത്യം മധ്യ ഭാഗത്തായി വരുന്ന ആറു നാഴികകൾ ആണ് മധ്യാഹ്‌ന സന്ധ്യ
സൂര്യന്റെ അസ്തമയത്തിനു തൊട്ടു മുൻപുള്ള അഞ്ചു നാഴികയാണ് രുദ്രമുഹൂർത്തം .
സൂര്യന്റെ അസ്തമയ വേളയിലെ 5 നാഴിക മുൻപും അസ്തമയ ശേഷമുള്ള ഒരു നാഴികയും ചേർന്ന ആറു നാഴികയെ പ്രദോഷസന്ധ്യ എന്ന് പറയുന്നു .
പൂർവ്വ സന്ധ്യ അഥവാ പ്രഭാത സന്ധ്യയിൽ സൂര്യദര്ശനം വരെ നിന്നുകൊണ്ട് ഗായത്രി ജപിക്കേണ്ടതാണ് .
സായം സന്ധ്യയിൽ അഥവാ പ്രദോഷ സന്ധ്യയിൽ ശെരിയായി നക്ഷത്രങ്ങളെ കാണുന്നത് വരെ ഇരുന്നുകൊണ്ട് ഗായത്രി ജപിക്കണം .
[ മനുസ്മൃതി , അദ്ധ്യായം 2 , ശ്ലോകം 101 ]
പൂർവ്വാം സന്ധ്യാം ജപംസ്തിഷ്ഠേത്  സാവിത്രീമാർക്കദർശനാത്
പശ്ചിമാം തു സമാസീന സമ്യഗ് ഋക്ഷവിഭാവനാത്.
ഏതൊരുവൻ പൂർവ്വ സന്ധ്യയിലും പശ്ചിമ സന്ധ്യയിലും വേണ്ട അനുഷ്ഠാനങ്ങൾ ചെയ്യുന്നില്ലയോ ആ ബ്രാഹ്മണൻ  സകല ദ്വിജകർമ്മങ്ങളിൽ നിന്നും ബഹിഷ്കൃതനായി ശൂദ്രത്വം പ്രാപിക്കുമെന്നു പറയുന്നു .
NB: ഒരു നാഴിക  = 24 മിനിറ്റ് ↑ മനുസ്മൃതി അദ്ധ്യായം 2 ,ശ്ലോകം 103
വാഴ ഇംഗ്ലീഷ് വിലാസം https://ml.wikipedia.org/wiki/Banana
ഭക്ഷ്യയോഗ്യമായ ഫലം തരുന്നതും സാധാരണയായി കണ്ടുവരുന്നതുമായ ഒരു സസ്യമാണ്‌ വാഴ .
വലിപ്പമുള്ള ഇലകളും സാമാന്യം നീളവുമുള്ള വാഴ ചിലപ്പോൾ ഒരു വൃക്ഷമായി തെറ്റിദ്ധരിക്കപ്പെടാറുണ്ട്‌.
വാഴയുടെ എല്ലാ ഭാഗങ്ങളും ഉപയോഗപ്രദമാണ്‌.
വാഴയുടെ പാകമാവാത്ത പച്ച നിറത്തിൽ കാണപ്പെടുന്ന ഫലം കായ്‌ എന്നും, പഴുത്ത്‌ മഞ്ഞ നിറത്തിൽ കാണുന്ന ഫലം പഴം എന്നും സാധാരണ അറിയപ്പെടുന്നു.
വിവിധ ഇനം വാഴകൾ സാധാരണയായി കൃഷിചെയ്യാൻ ഉപയോഗിക്കാറുണ്ട്‌.
വാഴയുടെ വിവിധ ഇനങ്ങൾ അലങ്കാര ചെടികളായും വെച്ചുപിടിപ്പിക്കാറുണ്ട്‌.
തെക്ക്‌-കിഴക്കൻ ഏഷ്യയാണ്‌ വാഴയുടെ ജന്മദേശമെങ്കിലും ഉഷ്ണമേഖലാപ്രദേശങ്ങളിൽ ധാരാളം കൃഷിചെയ്തുവരുന്നു.
ഉഷ്ണമേഖലയിലെ ഈർപ്പമുള്ള താഴ്ന്ന പ്രദേശങ്ങളിൽ കൃഷിക്കനുയോജ്യമായ സസ്യമാണ്‌ വാഴ.
വാഴയുടെ ചുവട്ടിൽ നിന്നും കിളിർത്തുവരുന്ന ഭാഗമായ‌ കന്നാണ്‌ സാധാരണ കൃഷിയാവശ്യത്തിനായി ഉപയോഗിക്കാറുള്ളത്‌.
പാളയങ്കോടൻ, ഞാലിപൂവൻ, കണ്ണൻ, കർപ്പൂരവളളി, പൂവൻ, കദളി, നേന്ത്രൻ, ചെങ്കദളി, റോബസ്റ്റ് , പടത്തി തുടങ്ങിയവ കേരളത്തിൽ  കൃഷി ചെയ്യുന്ന വാഴ ഇനങ്ങളാണ്.
കൃഷി ചെയ്യേണ്ട വിധം മണ്ണൊരുക്കൽ
നല്ല നീർവാർച്ചയുള്ള, 50 സെ.
ആഴമുള്ള മണ്ണാണ് അനുയോജ്യം.
20 മുതൽ 27 ഡിഗ്രി സെൽഷ്യസ് വരെയാണ് യോജിച്ച താപനില.
നീളവും ആഴവും വീതിയുമുള്ള കുഴികൾ എടുക്കണം.
എന്നാൽ, വെള്ളക്കെട്ടുള്ളതും താഴ്ന്നതുമായ സ്ഥലങ്ങളിൽ വാരം കോരിയോ കൂനകൂട്ടിയോ മാത്രമേ നടാവൂ.
പ്രതിവർഷം ശരാശരി 2000 മി.മീ.
മുതൽ 4000 മി.മീ.
വരെ മഴ കിട്ടുന്ന പ്രദേശങ്ങളിൽ വാഴ കൃഷിചെയ്യാം.
വാഴക്കന്ന് തെരഞ്ഞെടുക്കൽ
വാഴയുടെ നടീൽവസ്തുവിനെ വാഴക്കന്ന് എന്നാണ്‌ അറിയപ്പെടുന്നത്.
രോഗകീടബാധകളില്ലാത്ത തോട്ടങ്ങളിൽ നിന്നുമാണ്‌ നടുന്നതിനായി വാഴക്കന്നുകൾ ശേഖരിക്കുന്നത്.
വലിയ വാഴയുടെ ചുവട്ടിൽ നിന്നും കിളിർത്തുവരുന്ന മൂന്ന് നാലുമാസം പ്രായമുള്ള സൂചിക്കന്നുകളാണ്‌ നടുന്നതിനായി ശേഖരിക്കുന്നത്.
രോഗങ്ങളോ കീടങ്ങളോ ബാധിക്കാത്തതും 35-45 സെ.
ചുറ്റളവും 700-1000 ഗ്രാം ഭാരവും ഇടത്തരം വലിപ്പവുമുള്ള സൂചികന്നുകൾ നടാൻ ഉപയോഗിക്കാം.
മാണപ്പുഴു, നിമാവിരകൾ എന്നിവയെ നീക്കം ചെയ്യണം.
മാണത്തിനുമുകളിൽ 15-20 സെ.
ഉയരത്തിൽ കന്നുകൾ മുറിയ്ക്കണം.
വേരുകൾ, വലിപ്പമുള്ള പാർശ്വമുകുളങ്ങൾ ഇവ നീക്കം ചെയ്ത് ചാണകം, ചാരം ഇവ കലക്കിയ വെള്ളത്തിൽ 3-4 ദിവസം വച്ച്, വെയിലത്തുണക്കണം.
നടുന്നതിന്‌ മുൻപ് 15 ദിവസം വരെയെങ്കിലും തണലിൽ തന്നെ സൂക്ഷിക്കുകയും വേണം .
കന്നുനടേണ്ട സമയം
ഓഗസ്റ്റ് മുതൽ ഒക്ടോബർ വരെയുള്ള മാസങ്ങളാണ് കേരളത്തിൽ നേന്ത്രവാഴ നടാൻ പറ്റിയ സമയം.
കന്നുകൾ തമ്മിലുള്ള അകലം
വിവിധയിനം വാഴയിനങ്ങളിലെ കന്നുകൾ നടാനുള്ള അകലം താഴെത്തന്നിരിക്കുന്നു.
ഒരു ഹെക്ടറിൽ നടാവുന്ന വാഴകളുടെ എണ്ണം ഇനം ചെടികൾ തമ്മിലുള്ള അകലം മീറ്ററിൽ അടിക്കണക്കിൽ 2150 പൂവൻ, മൊന്തൻ, പാളയംകോടൻ, ചെങ്കദളി 2.13 x 2.13 (7 x 7) 2500 നേന്ത്രൻ 2.0 x 2.0 (6 3 / 4 x 6 3 / 4 ) 1730 ഗ്രോമിഷൽ 2.4 x 2.4 (8 x 8) 2310 റോബസ്റ്റ, മോൺസ്മേരി, ഡ്വാർഫ് കാവൻഡിഷ് 2.4 x 1.8 (8 x 6) നടുന്ന വിധം
കുഴിയ്ക്കുമധ്യത്തിൽ മാണത്തിന്റെ പകുതിയും ഉൾക്കൊള്ളത്തക്കവിധത്തിൽ ചെറിയ കുഴിയെടുത്ത് കന്നുകൾ കുത്തനെ നിറുത്തി നടണം.
കന്നുണക്കുന്ന സമയം കീടനാശിനികൾ ഉപയോഗിച്ചില്ലെങ്കിൽ നടുന്നതിനുമുമ്പ് ക്ലോർപൈറിഫോസ് എന്ന കീടനാശിനി 2.5 മി.ലി.
, 1 ലി.
വെള്ളത്തിൽ എന്ന കണക്കിൽ അര മണിക്കൂർ മുക്കിവച്ചശേഷം നടണം.
ജൈവവളങ്ങൾ കുഴിയിലിട്ട് വളരുന്നതോടെ, വളപ്രയോഗത്തിനുമുമ്പ് വാഴ മൂടിയാൽമതി.
മഴക്കാലത്താണ് വാഴ നടുന്നതെങ്കിൽ കുഴികൾ ഉടനെതന്നെ മൂടേണ്ടതാണ്.
നടുന്ന സമയത്തോ ഒരുമാസത്തിനുശേഷമോ10 കി.
ഗ്രാം കാലിവളമോ കമ്പോസ്റ്റോ പച്ചിലയോ ചേർക്കണം.
അമ്ലരസമണ്ണാണെങ്കിൽ 1/2 മുതൽ 1 കി.
ഗ്രാം വരെ കുമ്മായം നടുമ്പോൾ ചേർക്കാം.
വാഴയൊന്നിന് വർഷത്തിൽ ഇനമനുസരിച്ച് താഴെത്തന്നിരിക്കുന്ന രീതിയിൽ വളം പ്രയോഗിക്കാം.
വാഴയിനം പാക്യജനകം ഭാവഹം ക്ഷാരം യൂറിയ രാജ്ഫോസ് മ്യൂറിയേറ്റ് ഓഫ് പൊട്ടാഷ് നേന്ത്രൻ (നനവാഴ) 190 115 300 415 520 500 പാളയംകോടൻ (വേനൽവാഴ) 100 200 400 220 900 665 മറ്റിനങ്ങൾ 160-200 160-200 320-400 350-440 720-900 525-665 വാഴപ്പഴം വാഴപ്പഴം നാല് തരം വാഴപ്പഴങ്ങൾ
വാഴയുടെ പാകമായ ഫലത്തെ വാഴപ്പഴം എന്നു വിളിക്കുന്നു.
സാധാരണയായി മഞ്ഞ നിറത്തിലുള്ള ആവരണമായ പഴത്തൊലിയാൽ പൊതിഞ്ഞാണ്‌ കാണപ്പെടുന്നത്‌.
ചില ഇനങ്ങളിൽ തവിട്ട്‌ നിറത്തിലും പാടല നിറത്തിലും കാണപ്പെടുന്നു.
വാഴപ്പഴം ജീവകം എ , ജീവകം ബി-6 .
ജീവകം സി , മാംസ്യം എന്നിവയാൽ സമൃദ്ധമാണ്‌.
വാഴപ്പഴത്തിനുള്ളിൽ കാണപ്പെടുന്ന കറുത്ത തരികൾ പൂർണ്ണമായും വിത്തുകളാവാത്ത അണ്ഡങ്ങളുടെ ശേഷിപ്പുകളാണ്‌, ഇത്‌ വാഴയുടെ വിത്ത്‌ എന്നറിയപ്പെടുന്നു.
ഇവ വാഴക്കന്ന് ഉൽപാദിപ്പിക്കാൻ ഉപയോഗിക്കാറില്ല.
വാഴക്കുല വാഴയില വാഴയിലയിൽ ഒരു സദ്യ
വിശേഷാവസരങ്ങളിൽ കേരളീയർ വാഴയിലയിൽ ഭക്ഷണം കഴിക്കുന്നു.
അട , ചക്ക പലഹാരം എന്ന ചക്കയട എന്നിവ ഉണ്ടാക്കുന്നതു വാഴയിലയിലാണ്‌.
ആയുർവേദത്തിൽ പല ചികിൽത്സകളും ഇതിൽ കിടത്തിയാണ്‌ ചെയ്യുന്നത്.
ഹിന്ദുക്കൾ ശവശരീരം ചിതയിലേക്കെടുക്കുന്നതിനു മുമ്പുള്ള ക്രിയകൾ വീടിന്റെ മുറ്റത്ത് വാഴയിലയിൽ കിടത്തിയാണു ചെയ്യുന്നത്.
വാഴയില വാഴക്കൂമ്പ്‌
വാഴകൂമ്പ്
വാഴക്കൂമ്പിന്റെ മൂത്ത പോളകൾ എടുത്തുമാറ്റിയാൽ മൂപ്പെത്താത്ത പോളകൾ കാണാം.
വാഴപ്പിണ്ടി പോലെ ഇതും ഭക്ഷ്യയോഗ്യമാണ്.
ഇവ കൂട്ടി അരിഞ്ഞുണ്ടാക്കുന്ന തോരൻ സ്വാദിഷ്ഠമായ വിഭവമാണ്.
വാഴക്കാമ്പ്‌ വാഴപ്പിണ്ടി വാഴപിണ്ടി കുറുകെ ഛേദിച്ചത് വാഴയിൽ നിന്നെടുത്ത വാഴപ്പിണ്ടി
വാഴയുടെ മധ്യഭാഗത്തുള്ള നല്ല വെളുത്ത നിറമുള്ള ഭാഗമാണ് പിണ്ടി.
പിണ്ടികൊണ്ടുണ്ടാക്കിയ തോരൻ കേരള ഗൃഹങ്ങളിൽ സാധാരണ ഉണ്ടാക്കാറുള്ള വിഭവമാണ്.
പിണ്ടിയ്ക്ക് വയറിനെ ശുദ്ധീകരിക്കാനുള്ള കഴിവുണ്ട്.
വാഴനാര്‌
വാഴയുടെ പോളയോട് ചേർന്നുള്ള ഉണങ്ങിയ നാര് താൽകാലിക ആവശ്യത്തിന് കയറിനു പകരം ഉപയോഗിക്കാറുണ്ട്.
ഇങ്ങനെ എടുക്കുന്ന വാഴനാര്‌ ഉപയോഗിച്ച് ബാഗുകൾ, തടുക്കുകൾ, അലങ്കാര വസ്തുക്കൾ, ഉടുപ്പുകൾ എന്നിവവരെ ഉണ്ടാക്കുന്നുണ്ട് .
രോഗങ്ങൾ വെള്ളക്കൂമ്പ് രോഗം
വാഴയുടെ കൂമ്പിലയുടെ അഗ്രഭാഗം വിരിയാതെ പുറത്തുവരികയും കൂമ്പില വെള്ളനിറമായി മാറുകയും ചെയ്യുന്ന ഒരു രോഗമാണ് വെള്ളക്കൂമ്പ് രോഗം.
അഞ്ച് - ആറ് മാസം പ്രായമാകുമ്പോൾ രോഗം തീവ്രമായി പ്രത്യക്ഷപ്പെടുന്നു.
ഇലപ്പുള്ളി രോഗം
ഇലപ്പുള്ളി അഥവാ സിഗാട്ടോക്ക ഒരു കുമിൾ രോഗമാണ്.
ഇലകളിൽ മഞ്ഞനിറത്തിലുള്ള പൊട്ടുകളും വരകളും ഉണ്ടാകുന്നു.
ക്രമേണ ഇലകൾ കരിഞ്ഞ് നശിക്കുന്നു.
അന്തരീക്ഷ ഈർപ്പം കൂടുതലുള്ള വർഷക്കാലത്താണ് ഇത് കൂടുതലായി കാണുന്നത്.
ബോർഡോ മിശ്രിതം ഇലകളിൽ തളിക്കുകയാണ് പ്രതിവിധി.
1 ശതമാനം വീര്യമുള്ള ബോർഡോ മിശ്രിതം ഉപയോഗിക്കാം.
ഇത് ഒരു വൈറസ് രോഗമാണ്.
തൈകളുടെ വാഴപ്പോളകളിൽ പിങ്ക് നിറത്തിലുള്ള വരകൾ കാണപ്പെടുന്നു.
തവിട്ട് നിറത്തിലുള്ളവരകളും കാണപ്പെടാം.
ഈ വരകളുടെ നിറം പിന്നിട് കറുപ്പായിത്തീരുന്നു.
രോഗബാധയുള്ള വാഴയുടെ കുലകൾ ശുഷ്കിച്ച് വിരൽ പോലെ ആയിത്തീരുന്നു.
വാഴത്തൈകൾ ലക്ഷണം കണ്ടയുടൻ പിഴുത് നശിപ്പിക്കുകയാണ് പ്രതിവിധി.
പനാമ വാട്ടം
ഇതു ബാധിച്ചാൽ വാഴയിലകൾ മഞ്ഞളിച്ച് കരിയുന്നു.
വാഴപ്പോളകൾ വിണ്ടുകീറാനും സാധ്യതയുണ്ട്.
ശത്രുപ്രാണികൾ
വാഴയെ ബാധിക്കുന്ന പ്രധാനശത്രുകീടങ്ങൾ തടതുരപ്പൻ പുഴു, മാണവണ്ട്, എഫിഡ്, നിമാ വിരകൾ എന്നിവയാണ്.
തടതുരപ്പൻ പുഴു
വാഴയുടെ മുഖ്യ കീടമാണ് തടതുരപ്പൻ പുഴു.
ഇതിന്റെ എൺ വണ്ടുകൾ വാഴത്തടയിൽ സുഷിരമുണ്ടാക്കി ഉള്ളിൽ മുട്ടകൾ നിക്ഷേപിക്കുന്നു.
വിരിഞ്ഞു പുറത്തുവരുന്ന വണ്ടുകൾ ഉള്ളിലിരുന്ന് തട തിന്നുന്നതിന്റെ ഫലമായി വാഴ ഒടിഞ്ഞു വീഴുന്നു.
വാഴത്തടയിൽ ചെളിമണ്ണ് വേപ്പിൻ പിണ്ണാക്ക് കലർത്തി കുഴച്ചു തേക്കുന്നത് ഒരു പ്രതിരോധമാർഗ്ഗമാണ്.
മാണവണ്ട്
മാണവണ്ടിന്റെ പെൺ വണ്ടുകൾ മാണത്തിൽ സുഷിരമുണ്ടാക്കി ഉള്ളിൽ മുട്ട നിക്ഷേപിക്കുന്നു.
മുട്ട  വിരിഞ്ഞ് വരുന്ന പുഴുക്കൾ മാണം തുരന്ന് ഉൾഭാഗം ഭക്ഷിക്കും.
വാഴയുടെ വളർച്ച മുരടിക്കുന്നതാണ് ലക്ഷണം.
ഇലകളുടെ എണ്ണം കുറയുകയും കുലയുടെ വലിപ്പം കുറയുകയും ചെയ്യും.
എഫിഡ്
കുറുനാമ്പുരോഗം പടർത്തുന്ന കീടമാണിത്.
നിമാവിരകൾ
പലയിനം നിമാവിരകൾ വാഴയെ ബാധിക്കുന്നു.
രൂക്ഷമായ ആക്രമണം മൂലം ഇലകളുടെ എണ്ണം കുറയാനും കുലകളുടെ വലിപ്പവും ഭാരവും കുറയാനും ഇടയാകുന്നു.
വിവിധ ഇനം വാഴകൾ കദളി , ചെങ്കദളി , കരിം-കദളി തേങ്കാളി പടറ്റി മൊന്തൻ കണ്ണൻ , കൂമ്പില്ലാകണ്ണൻ (കുടപ്പനില്ലാചിങ്ങൻ) ചുണ്ടില്ലാക്കണ്ണൻ/കൂമ്പില്ലാക്കണ്ണൻ കർപ്പൂരവള്ളി പാളയം കോടൻ പൂവൻ , ചെമ്പൂവൻ , ഞാലിപ്പൂവൻ , മലമ്പൂവൻ , മൈസൂർ പൂവൻ , ചാരപ്പൂവൻ ചാരക്കണ്ണൻ(കക്കുസ് പൂവൻ) നേന്ത്രൻ(ഏത്തൻ) , നെടുനേന്ത്രൻ റൊബസ്റ്റ (പച്ച ചിങ്ങൻ) ഇത് ലാറ്റിൻ അമേരിക്കൻ ഇനമാണ് ഏറനാടൻ വാഴ ചെട്ടിവാഴ കാവേരി, സുന്ദരിപൂവൻ, മെഴുകുതിരി പഴം വാഴത്തോട്ടം കുറിപ്പ്
ദഹനശക്തി കൂട്ടുന്നതിനുള്ള പ്രധാന വിഭവമാണ്‌ വാഴപ്പഴം.
വാഴപ്പിണ്ടി ആഹാരത്തിൽ ഉൾപ്പെടുത്തിയാൽ അർശസ് ‌ എന്ന അസുഖത്തിന്‌ ആശ്വാസം ഉണ്ടാകും.
കൂടാതെ വയറ് ശുദ്ധീകരിക്കുന്നതിനും വാഴപ്പിണ്ടികൊണ്ടുള്ള ആഹാരം സഹായിക്കും.
വാഴയുടെ പൂവ് കഴിക്കുന്നത് അമിതമായി മൂത്രംപോകുന്നത് തടയുന്നു.
വിളഞ്ഞ് പാകമായ ഏത്തക്ക ഉണക്കിപ്പൊടിച്ചത് പാലിൽ കലക്കി നൽകിയാൽ കുട്ടികൾക്കുണ്ടാകുന്ന വയറിളക്കം , ഗ്രഹണി മുതലായ അസുഖങ്ങൾ മാറും.
കുട്ടികളിലെ പോഷകാഹാരക്കുറവ് പരിഹരിക്കുന്നതിനും സഹായിക്കും.
കായ കൊണ്ടുണ്ടാക്കുന്ന വിഭവങ്ങൾ നേന്ത്രക്കായ വളരുന്ന ഘട്ടത്തിൽ കായ ഉപ്പേരി കായട കായ ബജി ശർക്കര ഉപ്പേരി വാഴക്കാപ്പം രസാദി ഗുണങ്ങൾ രസം :മധുരം ഗുണം:സ്നിഗ്ധം, മൃദു, ശീതം വീര്യം:ശീതം വിപാകം :മധുരം ഔഷധയോഗ്യ ഭാഗം
ഫലം , ഇല, പിണ്ടി, മാണം ഔഷധ ഉപയോഗങ്ങൾ
വാഴയിലയും വാഴത്തണ്ടും കരിച്ചുണ്ടാക്കുന്ന ചാരം ശീതപിത്തം (സ്കർ‌വി), അമ്ളത, നെഞ്ചെരിച്ചിൽ, വിരബാധ എന്നിവയെ ശമിപ്പിക്കുന്നു.
വാഴമാണം പിത്തം, ശീതപിത്തം, തൊണ്ടവീക്കം, മദ്യപാനശീലം എന്നിവയുടെ ചികിൽസക്ക് നൽകുന്നു.
കുടൽ വ്രണം മാറാൻ ഏത്തയ്ക്കാ പൊടി പതിവായി കഴിച്ചാൽ മതി.
അധികം പഴുക്കാത്ത ഏത്തയ്ക്ക അതിരാവിലെ വെറും വയറ്റിൽ കഴിക്കുന്നത് പ്രത്യുത്പാദന ശേഷി കൂട്ടുമെന്നു പറയുന്നു.
ശിശുക്കൾക്ക് ഏത്തക്കായ പൊടിച്ചത് ആഹാരമായി നല്കാറുണ്ട്.
ചിത്രശാല വാഴകൂമ്പ് വാഴക്കൂമ്പ് വാഴക്കയുടെ ആദ്യഘട്ടം നേന്ത്രൻ പൂവൻ റോബസ്റ്റ് കദളിവാഴ നേന്ത്രക്കായ ചെമ്പൂവൻ ഒരു കടയിൽ വാഴക്കുല വാഴയില നേന്ത്രവാഴത്തൈ.
ഏത്തക്കുല വാഴക്കന്നുകൾ വിഭവങ്ങൾ വാഴപ്പിണ്ടി തോരൻ വാഴകുടപ്പൻ തോരൻ അവലംബം പുറത്തേക്കുള്ള കണ്ണികൾ വാഴ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് ടാക്സോണമി വിക്കിസ്പീഷീസിൽനിന്ന് വാഴ ഓപ്പൺ ഡയറക്റ്ററി പ്രൊജക്റ്റിൽ Banana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദൈവം ഇംഗ്ലീഷ് വിലാസം https://ml.wikipedia.org/wiki/God ക്രിസ്തുമതം , ഇസ്ലാം , ആറ്റെനിസം, മൊണാഡ്, ബാലിനീസ് ഹിന്ദുമതം , സൊരാഷ്ട്രിയനിസം എന്നിവയിൽ (മുകളിൽ ഇടത്തുനിന്ന്) ദൈവത്തിന്റെ പ്രതിനിധാനം (കലയുടെയോ ആരാധനയുടെയോ ഉദ്ദേശ്യത്തിനായി).
ദൈവം എന്ന വാക്കിന് ഉടയമ്പുരാൻ എന്നും ഭാഗ്യം എന്നും പൊരുൾ ഉണ്ട്.
ഇത് സംസ്കൃതത്തിൽ നിന്നും മലയാള മൊഴി കൈക്കൊണ്ട വാക്കാണ്.
പാരിന്റെയും എല്ലാ പടയ്പ്പുകളുടെയും പടയ്ച്ചവനായി വിശ്വാസികൾ കണക്കാക്കുന്ന ശക്തിയെ സൂചിപ്പിക്കാനായി ദൈവം അല്ലേൽ ഉടയതമ്പുരാൻ അല്ലെങ്കിൽ ജഗദംമ്പ, സർവേശ്വരൻ അല്ലെങ്കിൽ സർവേശ്വരി (God) എന്ന വാക്ക് ഉപയോഗിക്കപ്പെടുന്നു.
സർവ്വശക്തൻ അല്ലെങ്കിൽ സർവ്വശക്ത, സർവ്വജ്ഞൻ അഥവാ സർവ്വജ്ഞ, കാരുണ്യവാൻ (അല്ലെങ്കിൽ കരുണാമയി) എന്നീ ഗുണഗണങ്ങൾ ദൈവത്തിനുണ്ടെന്നാണ് പൊതുവേ വിശ്വാസികൾ കരുതുന്നത് .
ഏകദൈവവിശ്വാസികൾ ഒറ്റയായ ദൈവത്തിൽ മാത്രം വിശ്വസിക്കുമ്പോൾ, ബഹുദൈവവിശ്വാസികൾ പല ദൈവങ്ങളിൽ വിശ്വസിക്കുന്നു.
ആദിയോ അന്ത്യമോ ഇല്ലാത്ത ശക്തിയാണ് ദൈവം എന്ന് വിശ്വാസികൾ കരുതുന്നു.
ദൈവത്തിന്റെ അസ്തിത്വം, ഗുണഗണങ്ങൾ എന്നിവ പല മതങ്ങളിൽ പലമട്ടിൽ പരിഗണിക്കപ്പെടുന്നു.
മിക്ക മതങ്ങളിലും ദൈവം പുരുഷന്റെ ഭാവത്തിൽ പരിഗണിക്കപ്പെടുമ്പോൾ ചില മതങ്ങളിൽ സ്ത്രീ ഭാവമുള്ള ശക്തിയായി ദൈവം കണക്കാക്കപ്പെടുന്നു.
ഉദാഹരണത്തിന് ഹൈന്ദവ, ശാക്തേയ മതാചാര പ്രകാരം ദൈവം എന്നത് ജഗദീശ്വരിയായ സാക്ഷാൽ ആദിപരാശക്തി എന്ന ഭഗവതിയാണ് എന്ന്‌ പറയാം.
ദൈവം ഉണ്ടെന്നുള്ള വിശ്വാസമാണ് ഡീയിസം .
എന്നാൽ ദൈവം പലപ്പോഴും പ്രപഞ്ചത്തിലെ കാര്യങ്ങൾ മാറ്റുകയോ മാറ്റുകയോ ചെയ്യുന്നില്ല.
പ്രപഞ്ചം ദൈവമാണെന്ന വിശ്വാസമാണ് പാന്തീസം.
അതേനേരം ദൈവങ്ങൾ ഉണ്ടെന്നുള്ള വാദങ്ങളുടെ നിരാകരണമാണ് നിരീശ്വരവാദം .
ചില മതങ്ങളിൽ ഒരേയൊരു ദൈവമേയുള്ളു.
ഇതിനെ ഏകദൈവവിശ്വാസം എന്ന് പറയുന്നു.
അബ്രഹാമിക് മതങ്ങൾ ( ക്രിസ്തുമതം , യഹൂദമതം , ഇസ്ലാം ), ബഹായി വിശ്വാസം എന്നിവയാണ് ചില ഏകദൈവ മതങ്ങൾ.
മറ്റു മതങ്ങളിൽ പല ദൈവങ്ങളുണ്ട്.
ഇതിനെ ബഹുദൈവാരാധന എന്ന് പറയുന്നു.
ഹിന്ദുമതം , ഷിന്റോ , താവോയിസം , പഗനിസം , വിക്ക , ബുദ്ധമതത്തിന്റെ ചില വകഭേദങ്ങൾ എന്നിവയാണ് ചില ബഹുദൈവ മതങ്ങൾ.
ദൈവം സങ്കൽപ്പം വിവിധ  മതങ്ങളിൽ ഹിന്ദു മതത്തിൽ
ഹൈന്ദവ വിശ്വാസത്തിൽ സാധാരണഗതിയിൽ "പരബ്രഹ്മം" , "ഈശ്വരൻ", "ഓംകാരം,  "പരമാത്മാവ്", ആദിനാരായണൻ അല്ലെങ്കിൽ മഹാവിഷ്ണു, പരമശിവൻ അല്ലെങ്കിൽ പരമേശ്വരൻ, മഹേശ്വരൻ, ഭഗവാൻ, ഭഗവതി അഥവാ ആദിപരാശക്തി, വിഘ്‌നേശ്വരൻ തുടങ്ങിയവ ദൈവത്തെ കുറിക്കാനുപയോഗിക്കുന്ന പദങ്ങളാണ്. യഥാർത്ഥത്തിൽ  ശൈവ-ശാക്തേയ-വൈഷ്ണവ മതങ്ങളുടെയും മറ്റു  വിവിധ വിശ്വാസധാരകളുടെയും സങ്കലനമാണ് ഇന്നത്തെ ഹൈന്ദവ വിശ്വാസം എന്ന് പറയാം. ശൈവർ പരമശിവൻ അല്ലെങ്കിൽ ശ്രീ പരമേശ്വരൻ, വൈഷ്ണവർ "ആദിനാരായണൻ", ശാക്തേയർ "ആദിപരാശക്തി അല്ലെങ്കിൽ ഭഗവതി", ഗണപതേയ മതക്കാർ "വിഘ്നേശ്വരൻ" എന്നും ഈശ്വരനെ സംബോധന ചെയ്തിരുന്നു.
മനുഷ്യനെയും ദൈവത്തെയും ഒന്നായി കാണുന്ന അദ്വൈത സങ്കൽപ്പവും ഇതിൽ കാണാം.
തത്ത്വമസി ഇതുമായി ബന്ധപ്പെട്ട വാക്യമാണ്.
വൈഷ്ണവ വിശ്വാസപ്രകാരം ത്രിമൂർത്തികളും ത്രിദേവിമാരും ഭഗവാൻ ആദിനാരായണൻ (മഹാവിഷ്ണു) തൃഗുണങ്ങളിൽ നിന്നും ഉണ്ടായവരാണ് എന്നാണ് വിശ്വാസം.
മഹാവിഷ്ണുവിനെ പത്തു അവതാരങ്ങളുടെ ഭാവത്തിലും സങ്കൽപ്പിക്കപ്പെടുന്നു.
ശാക്തേയ വിശ്വാസപ്രകാരം ത്രിമൂർത്തികൾ ജഗദീശ്വരിയായ ഭഗവതി ആദിപരാശക്തിയുടെ മൂന്ന് ഗുണങ്ങളിൽ നിന്നും ഉണ്ടായവരാണ് എന്നാണ് വിശ്വാസം.
സൃഷ്ടി, സ്ഥിതി, സംഹാരം എന്നിവയാണവരുടെ ധർമ്മം.
ഇത് യഥാക്രമം ബ്രഹ്മാവിഷ്ണുമഹേശ്വരൻമാരായും അഥവാ മറ്റൊരു തരത്തിൽ മഹാകാളി , മഹാലക്ഷ്മി , മഹാസരസ്വതി എന്നി മൂന്ന് ഭാവങ്ങളിലും ആരാധിക്കപ്പെടുന്നു.
ശൈവ വിശ്വാസപ്രകാരം ശ്രീ പരമേശ്വരന്റെ പഞ്ചകൃത്യങ്ങൾ ആയ സൃഷ്ടി, സ്ഥിതി, സംഹാരം, തിരോധനം, അനുഗ്രഹം എന്നിവ ബ്രഹ്മാവ്, വിഷ്ണു, രുദ്രൻ, ഈശ്വരൻ, സദാശിവൻ എന്നിങ്ങനെ അഞ്ച് ഭാവങ്ങളിൽ സങ്കൽപ്പിക്കപ്പെട്ടിരിക്കുന്നു.
പൊതുവേ ഹൈന്ദവ വിശ്വാസപ്രകാരം ദൈവം എല്ലായിടത്തും നിറഞ്ഞു നിൽക്കുന്ന ശക്തിയാണ്.
ഇവർ ഈശ്വരനെ തൂണിലും തുരുമ്പിലും വരെ കാണുന്നവരാണ്.
ഇതിനെ വിശ്വദൈവസങ്കല്പം എന്നും പറയാം.
അദ്വൈത Archived 2024-07-17 at the Wayback Machine വേദാന്തമെന്ന ഹിന്ദുമത പാരമ്പര്യത്തിൽ, ബ്രഹ്മൻ എന്നത് പരമമായ സത്യവും സകല സൃഷ്ടിയുടെ ഉറവിടവുമാണ്.
അദ്വൈത വേദാന്തത്തിൽ മനസ്സിലാക്കപ്പെടുന്ന ബ്രഹ്മന്റെ 10 പ്രധാന സവിശേഷതകൾ ഇതാണ്: സത്-ചിത്-ആനന്ദം: ബ്രഹ്മൻ സത് (존재), ചിത് (ചിന്ത), ആനന്ദം (പരമാനന്ദം) എന്നിങ്ങനെ വിവരിക്കപ്പെടുന്നു.
നിർഗുണം: ബ്രഹ്മൻ എല്ലാ ഗുണങ്ങളിൽ നിന്നും കവിഞ്ഞതും ഭൗതികമോ മാനസികമോ ആയ യാതൊരു ഗുണങ്ങളാലും പരിമിതപ്പെടുത്തപ്പെടാത്തതുമാണ്.
നിരാകാരം: ബ്രഹ്മൻ രൂപരഹിതവും എല്ലാ ഭൗതിക, ഗ്രാഹ്യരൂപങ്ങളിൽ നിന്നും വ്യത്യസ്തവുമാണ്.
നിത്യം: ബ്രഹ്മൻ നിത്യവും മാറ്റമില്ലാത്തതും കാലത്തിനും സ്ഥലത്തിനും അതീതവുമാണ്.
സ്വഗതo: ബ്രഹ്മൻ സ്വയംപര്യാപ്തവും സ്വതന്ത്രവുമാണ്, 외부 പിന്തുണയോ ഉപജീവനമോ ആവശ്യമില്ല.
അനന്തം: ബ്രഹ്മൻ അനന്തവും പരിധികളില്ലാത്തതുമാണ്, എല്ലാ അതിരുകളെയും പരിമിതികളെയും കടന്നുവെട്ടിക്കുന്നു.